ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουλίου 1991 σχετικά με την έγκριση προγράμματος για την εξάλειψη της ενζωοτικής λεύκωσης των βοοειδών που υπέβαλε η Ισπανία και για τον καθορισμό τού επιπέδου της κοινοτικής χρηματοδοτικής συνεισφοράς (Το κείμενο στην ισπανική γλώσσα είναι το μόνο αυθεντικό) (91/435/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 91/133/ΕΟΚ (2), και ιδίως το άρθρο 24,

Εκτιμώντας:

ότι, με επιστολή της 11ης Μαρτίου 1991, η Ισπανία υπέβαλε σχέδιο τριετούς προγράμματος για την εξάλειψη της ενζωοτικής λεύκωσης των βοοειδών-

ότι μετά την εξέταση του προγράμματος διαπιστώθηκε ότι ανταποκρίνεται σε όλα τα κοινοτικά κριτήρια όσον αφορά την εξάλειψη της ασθένειας, σύμφωνα με την απόφαση 90/638/ΕΟΚ του Συμβουλίου της 27ης Νοεμβρίου 1990, για τη θέσπιση των κοινοτικών κριτηρίων για την εξάλειψη και τον έλεγχο ορισμένων ασθενειών των ζώων (3)-

ότι η κοινοτική χρηματοδοτική συνεισφορά χορηγείται υπό την προϋπόθεση ότι πληρούνται οι ανωτέρω όροι και ότι οι αρχές θα παράσχουν όλες τις απαραίτητες πληροφορίες, σύμφωνα με το άρθρο 24 παράγραφος 8 της απόφασης 90/424/ΕΟΚ- ότι το ποσοστό της κοινοτικής χρηματοδοτικής συμμετοχής πρέπει να καθορισθεί στο 50 % των δαπανών αποζημίωσης των κατόχων για τη σφαγή των ζώων λόγω ενζωοτικής λεύκωσης των βοοειδών-

ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εγκρίνεται για περίοδο τριών ετών το πρόγραμμα για την εξάλειψη της ενζωοτικής λεύκωσης των βοοειδών που υπέβαλε η Ισπανία.

Άρθρο 2

Η Ισπανία θέτει σε ισχύ μέχρι την 1η Απριλίου 1991 τους νόμους, κανονισμούς και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Το ποσοστό της χρηματοδοτικής συμμετοχής της Κοινότητας καθορίζεται στο 50 % των δαπανών για τη διενέργεια δοκιμασιών και των δαπανών που πραγματοποιεί η Ισπανία για την αποζημίωση των κατόχων για τη σφαγή βοοειδών λόγω της ενζωοτικής λεύκωσης των βοοειδών.

Άρθρο 4

Η χρηματοδοτική συνεισφορά της Κοινότητας θα χορηγηθεί μετά την υποβολή των δικαιολογητικών εγγράφων.

Άρθρο 5

Η παρούσα απόφαση απευθύνεται στο Βασίλειο της Ισπανίας. Βρυξέλλες, 17 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 19. (2) ΕΕ αριθ. L 66 της 13. 3. 1991, σ. 18. (3) ΕΕ αριθ. L 347 της 12. 12. 1990, σ. 27.
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιουλίου 1991 περί εγκρίσεως του προγράμματος για την εξάλειψη της βρουκέλλωσης των βοοειδών που έχει υποβληθεί από την Ιρλανδία και για τον καθορισμό του επιπέδου της κοινοτικής χρηματοδοτικής συνεισφοράς (Το κείμενο στην αγγλική γλώσσα είναι το μόνο αυθεντικό) (91/420/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 91/133/ΕΟΚ (2), και ιδίως το άρθρο 24,

Εκτιμώντας:

ότι με επιστολή της 21ης Νοεμβρίου 1990, η Ιρλανδία υπέβαλε σχέδιο τριετούς προγράμματος για την εξάλειψη της ενζωοτικής λεύκωσης των βοοειδών-

ότι από την εξέταση του εν λόγω προγράμματος διαπιστώθηκε ότι τούτο ανταποκρίνεται σε όλα τα κοινοτικά κριτήρια όσον αφορά την εξάλειψη της ασθένειας, σύμφωνα με την απόφαση 90/638/ΕΟΚ του Συμβουλίου της 27ης Νοεμβρίου 1990 για τον καθορισμό των κοινοτικών κριτηρίων που εφαρμόζονται στις ενέργειες εκρίζωσης και επιτήρησης ορισμένων ζωικών ασθενειών (3)-

ότι η κοινοτική χρηματοδοτική συνεισφορά μπορεί να χορηγηθεί εφόσον πληρούνται οι ανωτέρω όροι και οι αρχές έχουν παράσχει όλες τις απαραίτητες πληροφορίες, σύμφωνα με το άρθρο 24 παράγραφος 8 της απόφασης 90/424/ΕΟΚ- ότι το ποσοστό της κοινοτικής χρηματοδοτικής συμμετοχής πρέπει να καθορισθεί στο 50 % των δαπανών αποζημίωσης των κατόχων για τη σφαγή των ζώων λόγω βρουκέλλωσης των βοοειδών-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα για την εξάλειψη της βρουκέλλωσης των βοοειδών που έχει υποβληθεί από την Ιρλανδία εγκρίνεται για περίοδο τριών ετών.

Άρθρο 2

Η Ιρλανδία θέτει σε ισχύ την 1η Ιουλίου 1991 τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Το ποσοστό της χρηματοδοτικής συμμετοχής της Κοινότητας καθορίζεται στο 50 % των δαπανών που πραγματοποιεί η Ιρλανδία για την αποζημίωση των κατόχων προς σφαγή βοοειδών λόγω της βρουκέλλωσης βοοειδών.

Άρθρο 4

Η χρηματοδοτική συνεισφορά της Κοινότητας χορηγείται μετά την υποβολή των σχετικών δικαιολογητικών εγγράφων.

Άρθρο 5

Η παρούσα απόφαση απευθύνεται στην Ιρλανδία. Βρυξέλλες, 16 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 19. (2) ΕΕ αριθ. L 66 της 13. 3. 1991, σ. 18. (3) ΕΕ αριθ. L 347 της 12. 12. 1990, σ. 27.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Ιουνίου 1991 για την παράταση της απόφασης 86/283/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα ( 91/312/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 136,

Εκτιμώντας ότι, εν αναμονή της ενάρξεως ισχύος μιας νέας απόφασης του Συμβουλίου σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα, η οποία, για ουσιαστικούς λόγους, δεν μπορεί να εκδοθεί μέχρι τις 30 Ιουνίου 1991, πρέπει να συνεχίσουν να ισχύουν οι διατάξεις που εφαρμόζονται στα πλαίσια της απόφασης 86/283/ΕΟΚ ( 1 ), όπως τροποποιήθηκε τελευταία από τις αποφάσεις 90/146/ΕΟΚ ( 2 ) και 90/110/ΕΟΚ ( 3 ), έως ότου αρχίσει να ισχύει η νέα απόφαση, αλλά όχι αργότερα από τις 31 Ιουνίου 1991,

ΑΠΟΦΑΣΙΖΕΙ :

Άρθρο 1

Στο άρθρο 183 της απόφασης 86/283/ΕΟΚ, η ημερομηνία "30 Ιουνίου 1991" αντικαθίσταται από "την ημερομηνία ενάρξεως ισχύος της νέας απόφασης σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα, αλλά όχι αργότερα από τις 31 Ιουνίου 1991 ".

Άρθρο 2

Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιουλίου 1991 . Βρυξέλλες, 28 Ιουνίου 1991 . Για το Συμβούλιο

Ο Πρόεδρος

J . F . POOS

( 1 ) ΕΕ αριθ . L 175 της 1 . 7 . 1986, σ . 1 . ( 2 ) ΕΕ αριθ . L 84 της 30 . 3 . 1990, σ . 108 . (3 ) ΕΕ αριθ . L 58 της 5 . 3 . 1991, σ . 27 .
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Απριλίου 1991 που ορίζει τις λεπτομέρειες εκτέλεσης ενέργειας για την αξιολόγηση των εθνικών κτηνιατρικών διοικήσεων και τη χρηματοδοτική συμμετοχή της Κοινότητας ( 91/242/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα ( 1 ), και ιδίως το άρθρο 20,

Εκτιμώντας :

ότι η Κοινότητα πρέπει να λάβει τα μέτρα που αποβλέπουν στη σταδιακή εγκαθίδρυση της εσωτερικής αγοράς κατά τη διάρκεια της περιόδου που λήγει στις 31 Δεκεμβρίου 1992 -

ότι, με την προοπτική αυτή, η Κοινότητα αναλαμβάνει τις αναγκαίες τεχνικές και επιστημονικές ενέργειες για την ανάπτυξη της κοινοτικής νομοθεσίας -

ότι το νέο καθεστώς που πρέπει να τεθεί σε εφαρμογή προϋποθέτει μεγαλύτερη εμπιστοσύνη μεταξύ των κτηνιατρικών υπηρεσιών στην Κοινότητα και την αποτελεσματική λειτουργία τους -

ότι το Συμβούλιο στο ψήφισμα της 15ης Οκτωβρίου 1990 για τα μέτρα που πρέπει να ληφθούν στον κτηνιατρικό τομέα ενόψει της υλοποίησης της ενιαίας αγοράς ( 2 ) τόνισε τις προαναφερθείσες ανάγκες ενόψει των μελλοντικών εξελίξεων της κοινοτικής νομοθεσίας -

ότι, στο πλαίσιο αυτό, η Κοινότητα πρέπει να αναλάβει εντός των εθνικών κτηνιατρικών διοικήσεων ενέργεια αξιολόγησης των δυνατοτήτων λειτουργίας με βάση τα μέσα που διαθέτουν προς το παρόν και τις νέες αποστολές που θα τους ανατεθούν - ότι, για την υλοποίηση της ενέργειας αυτής, η Επιτροπή πρέπει να μπορέσει να επωφεληθεί από τη συνδρομή ενός συμβαλλόμενου μελετητή ο οποίος, έναντι αμοιβής, θα αναλάβει να πραγματοποιήσει μελέτη όσον αφορά την αξιολόγηση αυτή -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόμιμης Κτηνιατρικής Επιτροπής,,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Η Κοινότητα αναλαμβάνει ενέργεια εντός των εθνικών κτηνιατρικών διοικήσεων για να αξιολογήσει τα μέσα, τον εξοπλισμό, την οργάνωση και την ικανότητά τους να αναλαμβάνουν αρμοδιότητες και να εκπληρώνουν δραστηριότητες σύμφωνα με την κοινοτική νομοθεσία . Άρθρο 2

Την εκτέλεση της προβλεπόμενης στο άρθρο 1 ενέργειας αναλαμβάνει υπεύθυνος για τη μελέτη εντός προθεσμίας δώδεκα μηνών από την ημερομηνία σύναψης σύμβασης μεταξύ της Επιτροπής και του υπεύθυνου για τη μελέτη . Άρθρο 3

Η Κοινότητα χρηματοδοτεί κατά 100 % την ενέργεια που αναφέρεται στο άρθρο 1 . Άρθρο 4

Η παρούσα απόφαση απευθύνεται στα κράτη μέλη . Βρυξέλλες, 19 Απριλίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 224 της 18 . 8 . 1990, σ . 19 . ( 2 ) ΕΕ αριθ . C 288 της 16 . 11 . 1990, σ . 1 .
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Απριλίου 1991 που εγκρίνει το γερμανικό πρόγραμμα ενίσχυσης του γεωργικού εισοδήματος για την πλήρη απασχόληση των γεωργών στις αρόσιμες εκτάσεις στο κρατίδιο της Ρηνανίας-Παλατινάτου ( 91/259/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 768/89 του Συμβουλίου της 21ης Μαρτίου 1989 για τη θέσπιση καθεστώτος προσωρινών ενισχύσεων στο γεωργικό εισόδημα ( 1 ), και ιδίως το άρθρο 7 παράγραφος 3,

τον κανονισμό ( ΕΟΚ ) αριθ . 3813/89 της Επιτροπής της 19ης Δεκεμβρίου 1989 περί λεπτομερειών εφαρμογής του καθεστώτος προσωρινών ενισχύσεων στο γεωργικό εισόδημα ( 2 ), όπως τροποποιήθηκε από τον κανονισμό ( ΕΟΚ ) αριθ . 1279/90 ( 3 ), και ιδίως το άρθρο 10 παράγραφος 3,

Εκτιμώντας :

ότι, στις 27 Νοεμβρίου 1990, η Γερμανία κοινοποίησε στην Επιτροπή την πρόθεσή της να εισάγει ένα πρόγραμμα ενίσχυσης του γεωργικού εισοδήματος για την πλήρη απασχόληση των γεωργών στις αρόσιμες εκτάσεις στο κρατίδιο της Ρηνανίας-Παλατινάτου - ότι η Επιτροπή έλαβε γνώση συμπληρωματικής πληροφόρησης, σχετικής με αυτό το πρόγραμμα, στις 25 Φεβρουαρίου και στις 19 Απριλίου 1991, εκ μέρους των γερμανικών αρχών -

ότι, σε συνεννόηση με την επιτροπή διαχείρισης ενισχύσεων του γεωργικού εισοδήματος στις 15 Απριλίου 1991, για τα προβλεπόμενα στην παρούσα απόφαση μέτρα-

ότι, σε συνεννόηση με την επιτροπή του ΕΓΤΠΕ, στις 23 Απριλίου 1991, για τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό ως συνέπεια της έγκρισης αυτού του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Η Επιτροπή εγκρίνει με την παρούσα απόφαση το πρόγραμμα ενίσχυσης του γεωργικού εισοδήματος για την πλήρη απασχόληση των γεωργών στις αρόσιμες εκτάσεις στο κρατίδιο της Ρηνανίας-Παλατινάτου που της κοινοποιήθηκε στις 27 Νοεμβρίου 1990 από τις γερμανικές αρχές . Άρθρο 2

Τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό ως αποτέλεσμα αυτής της απόφασης είναι τα εξής :

( σε Ecu )

1992 1 580 000 1993 1 300 000 1994 1 030 000 1995 750 000 1996 480 000

Άρθρο 3 Η παρούσα απόφαση απευθύνεται στα κράτη μέλη . Βρυξέλλες, 30 Απριλίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 84 της 29 . 3 . 1989, σ . 8 . ( 2 ) ΕΕ αριθ . L 371 της 20 . 12 . 1989, σ . 17 . ( 3 ) ΕΕ αριθ . L 126 της 16 . 5 . 1990, σ . 20 .
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Απριλίου 1991 για την τροποποίηση της οδηγίας 86/77/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από οργανισμούς με φιλανθρωπικό σκοπό και οι οποίες εξαιρούνται από την εφαρμογή νομισματικών εξισωτικών ποσών ( Το κείμενο στην αγγλική γλώσσα είναι το μόνο αυθεντικό ) ( 91/230/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2205/90 ( 2 ), και ιδίως το άρθρο 12,

Εκτιμώντας :

ότι ο κανονισμός ( ΕΟΚ ) αριθ . 3154/85 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1599/90 ( 4 ), θεσπίζει τις λεπτομέρειες για τη διοικητική εφαρμογή των νομισματικών εξισωτικών ποσών που εισήχθησαν από τον κανονισμό ( ΕΟΚ ) αριθ . 1677/85 -

ότι οι εξαγωγές προς τις τρίτες χώρες που πραγματοποιούνται στα πλαίσια των πράξεων επισιτιστικής βοήθειας που αναφέρονται στο άρθρο 21 παράγραφος 2 του κανονισμού ( ΕΟΚ ) αριθ . 3154/85 πρέπει να εξαιρούνται από την εφαρμογή νομισματικών εξισωτικών ποσών όταν οι εξαγωγές αυτές πραγματοποιούνται από οργανισμούς με φιλανθρωπικό σκοπό και εγκεκριμένους σύμφωνα με την κοινοτική διαδικασία -

ότι ορισμένοι οργανισμοί με φιλανθρωπικό σκοπό εγκρίθηκαν από την απόφαση 86/77/ΕΟΚ της Επιτροπής ( 5 ), όπως τροποποιήθηκε τελευταία από την απόφαση 90/500/ΕΟΚ ( 6 )-

ότι και άλλοι οργανισμοί μπορούν να θεωρηθούν ως οργανισμοί με φιλανθρωπικό σκοπό με βάση την έγκρισή τους σύμφωνα με τις διατάξεις της εθνικής νομοθεσίας - ότι οι "The Joint Mission Hospital Equipment Board" και "The Jubilee Campaign" μπορούν να θεωρηθούν ως οργανισμοί αυτού του τύπου -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Οι οργανισμοί με φιλανθρωπικό σκοπό "The Joint Mission Hospital Equipment Board" και "The Jubilee Campaign" προστίθενται στο παράρτημα της οδηγίας 88 /77/ΕΟΚ, με ισχύ από 14 Φεβρουαρίου 1991 . Άρθρο 2

Η παρούσα απόφαση απευθύνεται στο Ηνωμένο Βασίλειο . Βρυξέλλες, 9 Απριλίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 164 της 24 . 6 . 1985, σ . 6 . ( 2 ) ΕΕ αριθ . L 201 της 31 . 7 . 1990, σ . 9 . ( 3 ) ΕΕ αριθ . L 310 της 21 . 11 . 1985, σ . 9 . ( 4 ) ΕΕ αριθ . L 151 της 15 . 6 . 1990, σ . 29 . ( 5 ) ΕΕ αριθ . L 76 της 21 . 3 . 1986, σ . 54 . ( 6 ) ΕΕ αριθ . L 278 της 10 . 10 . 1990, σ . 40 .
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1991 για την έγκριση του προγράμματος εξάλειψης της βρουκέλλωσης των αιγοπροβάτων που υπέβαλε η δημοκρατία της Πορτογαλίας ( Το κείμενο στην πορτογαλλική γλώσσα είναι το μόνο αυθεντικό ) ( 91/217/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/242/ΕΟΚ του Συμβουλίου της 21ης Μαΐου 1990 για τη θέσπιση κοινοτικού δημοσιονομικού μέτρου για την εξάλειψη της βρουκέλλωσης των αιγοπροβάτων ( 1 ), και ιδίως το άρθρο 6,

Εκτιμώντας :

ότι, σύμφωνα με το άρθρο 1 της απόφασης 90/242/ΕΟΚ, τα κράτη μέλη μπορούν να καταρτίσουν, εάν χρειαστεί, προγράμματα για την εξάλειψη της βρουκέλλωσης των αιγοπροβάτων σύμφωνα με τα άρθρα 3, 4 και 5 της ιδίας απόφασης -

ότι, με επιστολή της 25ης Σεπεμβρίου 1990, η Δημοκρατία της Πορτογαλίας κοινοποίησε στην Επιτροπή τριετές πρόγραμμα για την εξάλειψη της βρουκέλλωσης των αιγοπροβάτων -

ότι, μετά από εξέταση του προγράμματος, απεδείχθη ότι συμφωνεί με την απόφαση 90/242/ΕΟΚ -

ότι, κατά συνέπεια, πληρούνται οι όροι για τη χρηματοδοτική συμμετοχή της Κοινότητας - ότι σε σχέση με το ζήτημα αυτό θα πρέπει να εφαρμοστούν οι διατάξεις του άρθρου 9 παράγραφος 2 πρώτο εδάφιο -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Εγκρίνεται στο πρόγραμμα για την εξάλειψη της βρουκέλλωσης των αιγοπροβάτων που υπέβαλε η Πορτογαλία . Άρθρο 2

Η Πορτογαλία θα θέσει σε ισχύ έως την 1η Μαρτίου 1991 τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1 . Άρθρο 3

Η παρούσα απόφαση απευθύνεται στη Δημοκρατία της Πορτογαλίας . Βρυξέλλες, 26 Μαρτίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 140 της 1 . 6 . 1990, σ . 123 .
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Μαρτίου 1991 για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Τουρκίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1991, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, καταγωγής Τουρκίας ( 91/163/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την απόφαση αριθ . 1/77 του συμβουλίου συνδέσεως ΕΟΚ-Τουρκίας της 12ης Μαΐου 1977 περί των νέων παραχωρήσεων κατά την εισαγωγή τουρκικών γεωργικών προϊόντων στην Κοινότητα, και ιδίως το παράρτημα IV,

τη σύσταση της Επιτροπής,

Εκτιμώντας ότι πρέπει να εγκριθεί η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Τουρκίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1991, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, των κωδικών ΣΟ 1509 10 10, 1509 10 90 και 1510 00 10, καταγωγής Τουρκίας,

ΑΠΟΦΑΣΙΖΕΙ : Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Τουρκίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1991, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, που υπάγεται στους κωδικούς ΣΟ 1509 10 10, 1509 10 90 και 1510 00 10, καταγωγής Τουρκίας, εγκρίνεται εξ ονόματος της Κοινότητας .

Το κείμενο της συμφωνίας επισυνάπτεται στην παρούσα απόφαση . Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο να υπογράψει τη συμφωνία, δεσμεύοντας την Κοινότητα . Άρθρο 3

Η παρούσα απόφαση παράγει αποτελέσματα από την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων . Βρυξέλλες, 21 Μαρτίου 1991 . Για το Συμβούλιο

Ο Πρόεδρος

G . WOHLFART
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Φεβρουαρίου 1991 για την έγκριση του γερμανικού προγράμματος ενισχύσεως του γεωργικού εισοδήματος των γεωργών στο Baden-Wuerttemberg ( 91/100/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 768/89 του Συμβουλίου της 21ης Μαρτίου 1989 για τη θέσπιση καθεστώτος προσωρινών ενισχύσεων στο γεωργικό εισόδημα ( 1 ), και ιδίως το άρθρο 7 παράγραφος 3,

τον κανονισμό ( ΕΟΚ ) αριθ . 3813/89 της Επιτροπής της 19ης Δεκεμβρίου 1989 περί λεπτομερειών εφαρμογής του καθεστώτος προσωρινών ενισχύσεων στο γεωργικό εισόδημα ( 2 ), όπως τροποποιήθηκε από τον κανονισμό (ΕΟΚ ) αριθ . 1279/90 ( 3 ), και ιδίως το άρθρο 10 παράγραφος 3,

Εκτιμώντας :

ότι, στις 18 Σεπτεμβρίου 1990, η Γερμανία ανακοίνωσε στην Επιτροπή την πρόθεσή της να εισάγει πρόγραμμα ενισχύσεως του γεωργικού εισοδήματος των γεωργών στο Baden-Wuerttemberg- ότι οι γερμανικές αρχές ανακοίνωσαν στην Επιτροπή συμπληρωματικές πληροφορίες σχετικά με το πρόγραμμα αυτό στις 4 Ιανουαρίου 1991 -

ότι, στις 23 Ιανουαρίου 1991, πραγματοποιήθηκε διαβούλευση με την επιτροπή διαχείρισης των ενισχύσεων των γεωργικών εισοδημάτων όσον αφορά τα μέτρα που προβλέπονται στην παρούσα απόφαση -

ότι, στις 23 Ιανουαρίου 1991, πραγματοποιήθηκε διαβούλευση της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων ( ΕΓΤΠΕ ) σχετικά με τα ανώτατα ποσά που πρέπει να καταλογίζονται ετησίως στον κοινοτικό προϋπολογισμό μετά την έγκριση του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Εγκρίνεται το πρόγραμμα ενισχύσεως του γεωργικού εισοδήματος των γεωργών στο Baden-Wuerttemberg το οποίο έχει κοινοποιηθεί από τις γερμανικές αρχές στην Επιτροπή στις 18 Σεπτεμβρίου 1990 . Άρθρο 2

Τα ανώτατα ποσά που μπορούν να καταλογισθούν ετησίως στον κοινοτικό προϋπολογισμό βάσει της παρούσας απόφασης καθορίζονται ως εξής :

σε Ecu 1991 5 336 000 1992 6 670 000 1993 5 550 000 1994 4 429 000 1995 3 308 000 1996 854 000

Άρθρο 3

Η παρούσα απόφαση απευθύνεται στα κράτη μέλη . Βρυξέλλες, 15 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 84 της 29 . 3 . 1989, σ . 8 . ( 2 ) ΕΕ αριθ . L 371 της 20 . 12 . 1989, σ . 17 . ( 3 ) ΕΕ αριθ . L 126 της 16 . 5 . 1990, σ . 20 .
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Φεβρουαρίου 1991 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για ένα ευρωπαϊκό πρόγραμμα τόνωσης της οικονομικής επιστήμης (SPES) (91/121/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδιαίτερα το άρθρο 130 Ο παράγραφος 2,

την πρόταση της Επιτροπής (1),

Σε συνεργασία με το Ευρωπαϊκό Κοινοβούλιο (2),

ιΕχοντας υπόψη τη γνώμη της Οικονομικής και Κοινωνικής Επιτροπής (3),

Εκτιμώντας:

ότι με την απόφαση 89/118/ΕΟΚ (4) το Συμβούλιο θέσπισε ένα ευρωπαϊκό πρόγραμμα τόνωσης της οικονομικής επιστήμης (1989-1992) 7 ότι το άρθρο 5 της εν λόγω απόφασης εξουσιοδοτεί την Επιτροπή να διαπραγματευθεί συμφωνίες με τρίτες χώρες και ιδιαίτερα με τις ευρωπαϊκές αυτές χώρες που έχουν συνάψει συμφωνίες-πλαίσια για επιστημονική και τεχνική συνεργασία με την Κοινότητα με σκοπό να διευκολύνει την πλήρη ή μερική συμμετοχή τους στο πρόγραμμα 7

ότι με την απόφαση 87/177/ΕΟΚ (5) το Συμβούλιο ενέκρινε τη σύναψη, εκ μέρους της Ευρωπαϊκής Οικονομικής Κοινότητας, της συμφωνίας-πλαισίου για την επιστημονική και τεχνική συνεργασία μεταξύ των Ευρωπαϊκών Κοινοτήτων και, μεταξύ άλλων, της Ελβετικής Συνομοσπονδίας 7

ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με ένα ευρωπαϊκό πρόγραμμα τόνωσης της οικονομικής επιστήμης (SPES),

ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με ένα ευρωπαϊκό πρόγραμμα τόνωσης της οικονομικής επιστήμης (SPES) εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει στη γνωστοποίηση που προβλέπεται στο άρθρο 10 της συμφωνίας.

Βρυξέλλες, 25 Φεβρουαρίου 1991.

Για το Συμβούλιο

Ο Πρόεδρος

J.-C. JUNCKER

(1) EE ariu. C 148 thw 16. 6. 1990, s. 25.

(2) EE ariu. C 284 thw 12. 11. 1990, s. 75 kai apσfash thw 24hw Ianozarνoz 1991 (den ιxei akσma dhmosiezueν sthn Epνshmh Efhmerνda).

(3) EE ariu. C 31 thw 6. 2. 1991, s. 37.

(4) EE ariu. L 44 thw 16. 2. 1989, s. 43.

(5) EE ariu. L 71 thw 14. 3. 1987, s. 29.